གསར་འགོད་པས་ཡོ་ཁུ་རན་ནས་ཡོང་བའི་ཟབ་སྦྱོང་འཛུལ་ཞུགས་པ་བུ་མོ་ཇོ་ལེ་ཡ་བསྟན་འཛིན་དབྱངས་ཅན་ལགས་སུ།ཟབ་སྦྱོང་ནང་འཛུལ་ཞུགས་བྱེད་དགོས་པའི་རྒྱུ་མཚན་གང་ཡིན་འདྲི་སྐབས་མོས།ང་ཡོ་ཁུ་རན་ནས་ཡིན།ཟབ་སྦྱོང་འདི་བརྒྱུད་ང་རང་གི་སློབ་སྦྱོང་ཡག་པོ་ཆགས་ཀྱི་རེད་བསམ་གྱི་འདུག་ལ།མ་འོངས་པར་ང་རང་གིས་ནང་ཆོས་སྦྱོང་བར་ཕན་ཐོགས་པ་མ་ཟད།མི་ཚང་མར་ཕན་ཐོགས་པའི་ལས་ཀ་ཞིག་སྒྲུབ་ཐུབ་ཀྱི་རེད་བསམ་གྱི་འདུག།ཅེས་བརྗོད་བྱུང་བ་དང་།༧ཏྰ་ལའི་བླ་མ་མཐོ་རིམ་སློབ་གཉེར་ཁང་ནས་སློབ་མཐར་ཕྱིན་པའི་སློབ་མ་བསྟན་འཛིན་རིན་ཆེན་ལགས་ཀྱིས།ང་ཟབ་སྦྱོང་འདིའི་ནང་འཛུལ་ཞུགས་བྱེད་དོན་གཙོ་བོ་ནི།ང་རང་ནམ་རྒྱུན་ནས་རྩོམ་དང་སྙན་ངག་འབྲི་རྒྱུར་དགའ་པོ་ཡོད།དེར་བརྟེན།ད་རེས་ཀྱི་རྩོམ་སྒྱུར་ཟབ་སྦྱོང་ནང་ཞུགས་པ་ཡིན་ན་དམིགས་བསལ་བློ་སྐྱེད་ཅིག་དང་།མཐོང་རྒྱ་ཞིག་རག་གི་རེད་བསམ་ནས་ཞུགས་པ་ཡིན་ལ།མ་འོངས་པར་ང་རང་སྤྱི་ཚོགས་རྩོམ་པ་པོ་ཞིག་བྱས་ཏེ་སྒྱུར་རྩོམ་ཐོག་ལས་ཀ་བྱ་རྒྱུ་དང་།དམིགས་བསལ་སྒེར་ངོས་ནས་དཔེ་བསྒྱུར་བྱ་རྒྱུ་སོགས་ཀྱི་འདོད་པ་ཡོད།ཅེས་བརྗོད་བྱུང་།